nibzard/narodne-novine-full-text-markdown huggingface dataset:
## Odluka o izmjenama i dopunama Odluke o nadzornim izvještajima kreditnih institucija

### NN 67/2013 (5.6.2013.), Odluka o izmjenama i dopunama Odluke o nadzornim izvještajima kreditnih institucija

HRVATSKA NARODNA BANKA

1329

Na temelju članka 174. stavka 1. točke 2. Zakona o kreditnim institucijama (»Narodne novine«, br. 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NADZORNIM IZVJEŠTAJIMA KREDITNIH INSTITUCIJA

Članak 1.

U Odluci o nadzornim izvještajima kreditnih institucija (»Narodne novine«, br. 35/2010., 81/2010., 146/2010., 68/2011., 147/2011. i 37/2012.) u točki 171g. Upute za sastavljanje nadzornih izvještaja kreditnih institucija iza riječi »nadređeni financijski holding« dodaju se riječi »ili nadređeni mješoviti financijski holding«.

Članak 2.

U točki 171h. riječi »nadređene kreditne institucije ili nadređenoga financijskog holdinga« zamjenjuju se riječima »nadređene kreditne institucije, nadređenoga financijskoga holdinga ili nadređenoga mješovitog financijskoga holdinga«.

Članak 3.

Ova Odluka stupa na snagu osmog dana od dana objave u »Narodnim novinama«.

O. br. 107-020/05-13/BV

Zagreb, 27. svibnja 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 67/2013-1329
## Odluka o izmjenama i dopunama Odluke o adekvatnosti jamstvenoga kapitala kreditnih institucija

### NN 67/2013 (5.6.2013.), Odluka o izmjenama i dopunama Odluke o adekvatnosti jamstvenoga kapitala kreditnih institucija

HRVATSKA NARODNA BANKA

1330

Na temelju članka 161. stavka 1. Zakona o kreditnim institucijama (»Narodne novine«, br. 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O ADEKVATNOSTI JAMSTVENOGA KAPITALA KREDITNIH INSTITUCIJA

Članak 1.

U Odluci o adekvatnosti jamstvenoga kapitala kreditnih institucija (»Narodne novine«, br. 1/2009., 75/2009., 2/2010. i 118/2011.) u članku 21. točki 1. iza riječi »financijski holding,« dodaju se riječi »mješoviti financijski holding,«.

Članak 2.

U članku 177. stavku 3. iza riječi »kreditnoj instituciji u Republici Hrvatskoj ili Europskoj uniji« dodaju se riječi »ili podređena društva mješovitoga financijskoga holdinga nadređenoga kreditnoj instituciji u Republici Hrvatskoj ili Europskoj uniji«.

Članak 3.

U članku 180. stavku 1. točki 5. iza riječi »strana institucija« riječ »ili« zamjenjuje se zarezom te se iza riječi »financijski holding,« dodaju riječi »mješoviti financijski holding,«.

Članak 4.

U članku 437.a stavak 6. mijenja se i glasi:

»(6) U slučaju kad nadređena kreditna institucija u EU, financijski holding iz EU, mješoviti financijski holding iz EU ili jedno od njihovih podređenih društava, kao inicijator ili sponzor, sekuritizira izloženosti nekoliko kreditnih institucija, investicijskih društava ili financijskih institucija koji su uključeni u opseg nadzora na konsolidiranoj osnovi, zahtjev iz stavka 1. ovoga članka može se ispuniti na temelju konsolidiranog stanja te nadređene kreditne institucije u EU, financijskoga holdinga iz EU ili mješovitoga financijskoga holdinga iz EU. Ovaj se stavak primjenjuje jedino onda kad se kreditne institucije, investicijska društva ili financijske situacije koje su kreirale sekuritizirane izloženosti obvežu na pridržavanje zahtjeva iz stavka 11. do 13. ovoga članka i kad pravodobno dostave, inicijatoru ili sponzoru i nadređenoj kreditnoj instituciji iz EU, financijskom holdingu iz EU ili mješovitom financijskom holdingu iz EU informacije potrebne za ispunjavanje zahtjeva iz stavka 14. ovoga članka.«

Članak 5.

U članku 611. stavku 3. iza riječi »nadređenoga financijskoga holdinga u RH ili EU« dodaju se riječi »ili podređena društva kreditnoj instituciji nadređenoga mješovitog financijskoga holdinga u RH ili EU«.

Članak 6.

Ova Odluka stupa na snagu osmog dana od dana objave u »Narodnim novinama«.

O. br. 106-020/05-13/BV

Zagreb, 27. svibnja 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 67/2013-1330
## Odluka o izmjenama i dopunama Odluke o postupku procjenjivanja adekvatnosti internoga kapitala kreditne institucije

### NN 67/2013 (5.6.2013.), Odluka o izmjenama i dopunama Odluke o postupku procjenjivanja adekvatnosti internoga kapitala kreditne institucije

HRVATSKA NARODNA BANKA

1331

Na temelju članka 161. stavka 1. točke 2. Zakona o kreditnim institucijama (»Narodne novine«, br. 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O POSTUPKU PROCJENJIVANJA ADEKVATNOSTI INTERNOGA KAPITALA KREDITNE INSTITUCIJE

Članak 1.

U Odluci o postupku procjenjivanja adekvatnosti internoga kapitala kreditne institucije (»Narodne novine«, br. 1/2009., 75/2009., 2/2010. i 28/2011.) u članku 3. stavku 2. točka 2. mijenja se i glasi:

»2) kreditne institucije koja je podređena nadređenoj kreditnoj instituciji u Republici Hrvatskoj, nadređenom financijskom holdingu u grupi kreditnih institucija u Republici Hrvatskoj ili nadređenom mješovitom financijskom holdingu u grupi kreditnih institucija u Republici Hrvatskoj.«

U stavku 5. iza riječi »kreditnih institucija u Republici Hrvatskoj« dodaju se riječi »ili nadređenom mješovitom financijskom holdingu u grupi kreditnih institucija u Republici Hrvatskoj«. Iza riječi »toga financijskoga« dodaju se riječi »odnosno mješovitoga financijskoga«.

U stavku 6. iza riječi »sa sjedištem u Republici Hrvatskoj« riječ »ili« zamjenjuje se zarezom te se iza riječi »kreditnih institucija u Republici Hrvatskoj« dodaju riječi »ili nadređeni mješoviti financijski holding u grupi kreditnih institucija u Republici Hrvatskoj«.

Članak 2.

Ova Odluka stupa na snagu osmog dana od dana objave u »Narodnim novinama«.

O. br. 105-020/05-13/BV

Zagreb, 27. svibnja 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 67/2013-1331
## Odluka o izmjenama i dopunama Odluke o ograničenju ulaganja kreditnih institucija u kapital nefinancijskih institucija i materijalnu imovinu

### NN 67/2013 (5.6.2013.), Odluka o izmjenama i dopunama Odluke o ograničenju ulaganja kreditnih institucija u kapital nefinancijskih institucija i materijalnu imovinu

HRVATSKA NARODNA BANKA

1333

Na temelju članka 161. stavka 1. točke 9. Zakona o kreditnim institucijama (»Narodne novine«, br. 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O OGRANIČENJU ULAGANJA KREDITNIH INSTITUCIJA U KAPITAL NEFINANCIJSKIH INSTITUCIJA I MATERIJALNU IMOVINU

Članak 1.

U Odluci o ograničenju ulaganja kreditnih institucija u kapital nefinancijskih institucija i materijalnu imovinu (»Narodne novine«, br. 1/2009. i 75/2009.) u članku 4. stavku 2. točki 2. riječ »ili« zamjenjuje se zarezom te se iza riječi »kreditnih institucija u RH« dodaju riječi »ili nadređenom mješovitom financijskom holdingu u grupi kreditnih institucija u RH«.

U stavku 4. iza riječi »kreditnih institucija u RH« briše se zarez te se dodaju riječi »ili nadređenom mješovitom financijskom holdingu u grupi kreditnih institucija u RH,«. Iza riječi »toga financijskoga« dodaju se riječi »odnosno mješovitog financijskoga«.

U stavku 5. riječ »ili« iza riječi »Podređena kreditna institucija« zamjenjuje se zarezom te se iza riječi »u RH« dodaju riječi »ili nadređeni mješoviti financijski holding u grupi kreditnih institucija u RH«.

Članak 2.

U članku 9. stavku 3. iza riječi »kreditnih institucija u RH« briše se zarez te se dodaju riječi »ili nadređenom mješovitom financijskom holdingu u grupi kreditnih institucija u RH,«, a iza riječi »toga financijskoga« dodaju se riječi »odnosno mješovitog financijskoga«.

U stavku 4. riječ »ili« iza riječi »Podređena kreditna institucija« zamjenjuje se zarezom te se iza riječi »u RH« dodaju riječi »ili nadređeni mješoviti financijski holding u grupi kreditnih institucija u RH«.

Članak 3.

Ova Odluka stupa na snagu osmog dana od dana objave u »Narodnim novinama«.

O. br. 103-020/05-13/BV

Zagreb, 27. svibnja 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 67/2013-1333
## Odluka o izmjenama i dopuni Odluke o utvrđivanju Dopunske liste lijekova Hrvatskog zavoda za zdravstveno osiguranje

### NN 67/2013 (5.6.2013.), Odluka o izmjenama i dopuni Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1337

Na osnovi odredbi članka 17. stavka 6. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12., 57/12., 90/12. – Odluka Ustavnog suda Republike Hrvatske, 123/12. i 144/12.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 36. sjednici održanoj 22. svibnja 2013. godine, uz prethodno pribavljeno mišljenje Hrvatske liječničke komore i Hrvatske komore dentalne medicine donijelo je

ODLUKU

O IZMJENAMA I DOPUNI ODLUKE UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 47/13. i 49/13.) u Dopunskoj listi lijekova iz članka 2. stavka 6.:

– podaci pod ATK šifrom: »G04CB02 161« u stupcu 15. oznaka »Rpg04« zamjenjuju se oznakom: »RSpg04«,

– ATK šifra: »N06BAX12 161« zamjenjuje se ATK šifrom: »N06AX12 161«,

– ATK šifra: »N06BAX12 162« zamjenjuje se ATK šifrom: »N06AX12 162« te

– podaci pod ATK šifrom: »G03XC01 161« u stupcu 5. Broj: »2,75« zamjenjuje se brojem: »5,55«; u stupcu 6. broj: »2,89« zamjenjuje se brojem: »5,83«; u stupcu 11. broj: »2,75« zamjenjuje se brojem: »5,55«; u stupcu 12. broj: »2,89« zamjenjuje se brojem: »5,83«; u stupcu 13. broj: »77,00« zamjenjuje se brojem: »155,32«; u stupcu 14. broj »80,85« zamjenjuje se brojem: »163,09«; u stupcu 20. dodaje se broj: »2,80«; u stupcu 21. dodaje se broj: »2,94«; u stupcu 22. dodaje se broj: »78,32« i u stupcu 23. dodaje se broj: »82,24«.

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/13-01/175

Urbroj: 339-01-01-13-1

Zagreb, 22. svibnja 2013.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

Odluka, NN 67/2013-1337
## Pravilnik o izmjeni Pravilnika o dodjeli adresa i brojeva

### NN 67/2013 (5.6.2013.), Pravilnik o izmjeni Pravilnika o dodjeli adresa i brojeva

67 05.06.2013 Pravilnik o izmjeni Pravilnika o dodjeli adresa i brojeva

HRVATSKA AGENCIJA ZA POŠTU I ELEKTRONIČKE KOMUNIKACIJE

1340

Na temelju članka 12. stavka 1. točke 1., članka 70. stavka 9. i članka 78.a. stavka 4. Zakona o elektroničkim komunikacijama (»Narodne novine« broj 73/08, 90/11, 133/12) Vijeće Hrvatske agencije za poštu i elektroničke komunikacije donosi

PRAVILNIK

O IZMJENI PRAVILNIKA O DODJELI ADRESA I BROJEVA

Članak 1.

Iz Pravilnika o dodjeli adresa i brojeva (»Narodne novine« broj 85/12), članka 16. »Prijelazne i završne odredbe«, stavka 2. briše se zadnja rečenica koja glasi: »Nakon isteka roka od godinu dana od stupanja na snagu ovog pravilnika, Agencija će donositi odluke o primarnoj dodjeli adresa i/ili brojeva neovisno o preklapanju prvih znamenaka brojeva u slučaju brojeva s različitim brojem znamenki te su svi operatori obvezni ispravno usmjeravati pozive prema četveroznamenkastim i šesteroznamenkastim brojevima s istim početnim znamenkama«.

Članak 2.

Ovaj pravilnik stupa na snagu osmog dana od dana objave u »Narodnim novinama«.

Klasa: 011-02/13-02/10

Urbroj: 376-12/ŽKB-13-01 (MW)

Zagreb, 28. svibnja 2013.

Predsjednik Vijeća
dr. sc. Dražen Lučić, v. r.

Pravilnik, NN 67/2013-1340
## Izmjene i dopune Plana numeriranja

### NN 67/2013 (5.6.2013.), Izmjene i dopune Plana numeriranja

HRVATSKA AGENCIJA ZA POŠTU I ELEKTRONIČKE KOMUNIKACIJE

1341

Temeljem članka 12. stavka 1. točke 1. i članka 76. stavka 3. Zakona o elektroničkim komunikacijama (»Narodne novine« br. 73/08., 90/11., 133/12.), Vijeće Hrvatske agencije za poštu i elektroničke komunikacije na sjednici održanoj 28. svibnja 2013. godine donosi

IZMJENE I DOPUNE

PLANA NUMERIRANJA

U Planu numeriranja (»Narodne novine« br. 11/13.) tablica 1. mijenja se u dijelu koji propisuje minimalnu duljinu nacionalnih brojeva za usluge s posebnom tarifom za 64, 65 i 69 nacionalne odredišne kodove na način da se broj: »6« zamjenjuje brojem: »8« te se dopunjuje u djelu koji se odnosi na izmjenu rokova stupanja na snagu izvršenih promjena i to sljedećom odredbom:

»Operatori kojima je prethodno dodijeljena numeracija (pretplatnički broj) u rasponu kraćem od raspona propisanog Planom numeriranja moraju zamijeniti istu novom sukladno važećem Planu numeriranja do 31. prosinca 2014. godine«.

Stupanje na snagu izmjena i dopuna Plana numeriranja

Ove izmjene i dopune Plana numeriranja stupaju na snagu osmog (8.) dana od dana objave u »Narodnim novinama«.

Klasa: 011-02/12-02/20

Urbroj: 376-12-13-2

Zagreb, 28. svibnja 2013.

Predsjednik Vijeća

dr. sc. Dražen Lučić, v. r.

Izmjene i dopune, NN 67/2013-1341
## Zakon o izmjeni Zakona o trgovačkim društvima

### NN 68/2013 (7.6.2013.), Zakon o izmjeni Zakona o trgovačkim društvima

HRVATSKI SABOR

1348

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O TRGOVAČKIM DRUŠTVIMA

Proglašavam Zakon o izmjeni Zakona o trgovačkim društvima, koji je Hrvatski sabor donio na sjednici 24. svibnja 2013. godine.

Klasa: 011-01/13-01/115

Urbroj: 71-05-03/1-13-2

Zagreb, 28. svibnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O TRGOVAČKIM DRUŠTVIMA

Članak 1.

U Zakonu o trgovačkim društvima (»Narodne novine«, br. 111/93., 34/99., 121/99. – vjerodostojno tumačenje, 52/00. – Odluka Ustavnog suda Republike Hrvatske, 118/03., 107/07., 146/08., 137/09., 152/11. – pročišćeni tekst i 111/12.) u članku 20. stavak 1. mijenja se i glasi:

»(1) Naznaka imena tvrtke trgovačkog društva mora biti na hrvatskom jeziku i latiničnom pismu ili na službenom jeziku države članice Europske unije i latiničnom pismu, a mogu se koristiti i arapski brojevi. Ostali sastojci tvrtke moraju biti na hrvatskom jeziku i latiničnom pismu.«.

U stavku 2. iza riječi: »strane riječi« dodaju se riječi: »drugih jezika«.

U stavku 3. riječ: »stranih« briše se.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/95

Zagreb, 24. svibnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 68/2013-1348
## Odluka o postavljanju Igora Pokaza za izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi

### NN 68/2013 (7.6.2013.), Odluka o postavljanju Igora Pokaza za izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi

68 07.06.2013 Odluka o postavljanju Igora Pokaza za izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi

PREDSJEDNIK REPUBLIKE REPUBLIKE

1353

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/21, urbroj: 5030115/1-13-12 od 16. svibnja 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IGOR POKAZ, izvanredni i opunomoćeni veleposlanik Republike Hrvatske u Ruskoj Federaciji, sa sjedištem u Moskvi, postavlja se i za izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi.

Ova Odluka stupa na snagu danom donošenja.

Klasa: 018-07/13-02/12

Urbroj: 71-05-03/1-13-2

Zagreb, 21. svibnja 2013.

Predsjednik
Republike Hrvatske
Ivo Josipović, v. r.

Odluka, NN 68/2013-1353
## Odluka o osnivanju Privremenog ureda Republike Hrvatske u Republici Litvi, sa sjedištem u Vilniusu, kao ispostavu Veleposlanstva Republike Hrvatske u Kraljevini Švedskoj, sa sjedištem u Stockholmu

### NN 68/2013 (7.6.2013.), Odluka o osnivanju Privremenog ureda Republike Hrvatske u Republici Litvi, sa sjedištem u Vilniusu, kao ispostavu Veleposlanstva Republike Hrvatske u Kraljevini Švedskoj, sa sjedištem u Stockholmu

PREDSJEDNIK REPUBLIKE HRVATSKE

1354

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/13-05/07, urbroj: 50301-21/21-13-5 od 23. svibnja 2013., donosim

ODLUKU

O OSNIVANJU PRIVREMENOG UREDA REPUBLIKE HRVATSKE U REPUBLICI LITVI, SA SJEDIŠTEM U VILNIUSU

Osniva se Privremeni ured Republike Hrvatske u Republici Litvi, sa sjedištem u Vilniusu, kao ispostava Veleposlanstva Republike Hrvatske u Kraljevini Švedskoj, sa sjedištem u Stockholmu, za vrijeme litvanskog predsjedanja Europskom unijom od 1. srpnja do 31. prosinca 2013. godine.

Ova Odluka stupa na snagu danom donošenja.

Klasa: 018-07/13-01/06

Urbroj: 71-05-03/1-13-2

Zagreb, 29. svibnja 2013.

Predsjednik

Republike Hrvatske

Ivo Josipović, v. r.

Odluka, NN 68/2013-1354
## Odluka o izmjenama Odluke o rodovima, službama, strukama i njihovim specijalnostima

### NN 68/2013 (7.6.2013.), Odluka o izmjenama Odluke o rodovima, službama, strukama i njihovim specijalnostima

68 07.06.2013 Odluka o izmjenama Odluke o rodovima, službama, strukama i njihovim specijalnostima

MINISTARSTVO OBRANE

1357

Na temelju članka 95. stavka 3. Zakona o obrani (»Narodne novine«, broj 33/02, 58/02, 76/07 i 153/09), na prijedlog načelnika Glavnog stožera Oružanih snaga Republike Hrvatske, donosim

ODLUKU

O IZMJENAMA ODLUKE O RODOVIMA, SLUŽBAMA, STRUKAMA I NJIHOVIM SPECIJALNOSTIMA

I.

U Odluci o rodovima, službama, strukama i njihovim specijalnostima (»Narodne novine«, broj 134/07, 50/09 i 146/10) u točki IV. podstavak 3. mijenja se i glasi:

»– geoinformacijska,«.

II.

U točki VII., podtočka 3. mijenja se i glasi:

»U geoinformacijskoj

– opća,

– geoinformatička,

– geodetska,

– geografska,

– meteorološka«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/13-03/1

Urbroj: 512-01-13-263

Zagreb, 3. lipnja 2013.

Ministar
Ante Kotromanović, v. r.

Odluka, NN 68/2013-1357
## Pravilnik o izmjenama i dopuni Pravilnika o jednostavnim građevinama i radovima

### NN 68/2013 (7.6.2013.), Pravilnik o izmjenama i dopuni Pravilnika o jednostavnim građevinama i radovima

68 07.06.2013 Pravilnik o izmjenama i dopuni Pravilnika o jednostavnim građevinama i radovima

MINISTARSTVO GRADITELJSTVA I PROSTORNOGA UREĐENJA

1360

Na temelju članka 104. i članka 209. stavka 5. Zakona o prostornom uređenju i gradnji (»Narodne novine«, br. 76/2007, 38/2009, 55/2011, 90/2011, 50/2012 i 55/2012) ministrica graditeljstva i prostornoga uređenja donosi

PRAVILNIK

O IZMJENAMA I DOPUNI PRAVILNIKA O JEDNOSTAVNIM GRAĐEVINAMA I RADOVIMA

Članak 1.

U Pravilniku o jednostavnim građevinama i radovima (»Narodne novine«, br. 21/2009, 57/2010, 126/2010, 48/2011 i 81/2012) u članku 2. podstavku 1. točki 1. alineja 3. mijenja se i glasi:

» – bazen tlocrtne površine do 100 m²,«.

U stavku 2. točka 1. mijenja se i glasi:

»1. Vrtna sjenica, slobodnostojeća ili sa zgradom konstruktivno povezana nadstrešnica, tlocrtne površine do 15 m² na građevnoj čestici postojeće zgrade;«.

U stavku 2. iza točke 4. dodaje se nova točka 5. koja glasi:

»5. Spomen-obilježje mjesta masovne grobnice žrtava iz Domovinskog rata koja se gradi u skladu s posebnim zakonom;«.

Dosadašnje točke 5., 6., 7., 8., 9., 10. i 11. postaju točke 6., 7., 8., 9., 10., 11. i 12.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/13-04/10

Urbroj: 531-01-13-1

Zagreb, 27. svibnja 2013.

Ministrica
Anka Mrak-Taritaš, dipl. ing. arh., v. r.

Pravilnik, NN 68/2013-1360
## Rješenje o verifikaciji i dodjeli naziva "Referentni centar Ministarstva zdravlja za astmu i kroničnu opstruktivnu plućnu bolest (KOPB)" Klinici za plućne bolesti Kliničkog bolničkog centra Zagreb

### NN 68/2013 (7.6.2013.), Rješenje o verifikaciji i dodjeli naziva "Referentni centar Ministarstva zdravlja za astmu i kroničnu opstruktivnu plućnu bolest (KOPB)" Klinici za plućne bolesti Kliničkog bolničkog centra Zagreb

68 07.06.2013 Rješenje o verifikaciji i dodjeli naziva "Referentni centar Ministarstva zdravlja za astmu i kroničnu opstruktivnu plućnu bolest (KOPB)" Klinici za plućne bolesti Kliničkog bolničkog centra Zagreb

MINISTARSTVO ZDRAVLJA

1361

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 154/2011, 12/2012, 35/2012, 70/2012 i 144/2012) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine«, broj 47/2009), donosi

RJEŠENJE

1. Klinici za plućne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za astmu i kroničnu opstruktivnu plućnu bolest (KOPB)« na vrijeme od pet godina.

Klinika za plućne bolesti Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za astmu i kroničnu opstruktivnu plućnu bolest (KOPB)«.

3. »Referentni centar Ministarstva zdravlja za astmu i kroničnu opstruktivnu plućnu bolest (KOPB)« Klinike za plućne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada, za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/12

Urbroj: 534-10-1-1-2/5-13-13

Zagreb, 21. svibnja 2013.

Ministar
prof. dr. sc. Rajko Ostojić, dr. med., v. r.

Rješenje, NN 68/2013-1361
## Odluka o namjenskom višegodišnjem institucijskom financiranju znanstvene djelatnosti na javnim sveučilištima i javnim znanstvenim institutima u Republici Hrvatskoj u godinama 2013., 2014. i 2015.

### NN 69/2013 (10.6.2013.), Odluka o namjenskom višegodišnjem institucijskom financiranju znanstvene djelatnosti na javnim sveučilištima i javnim znanstvenim institutima u Republici Hrvatskoj u godinama 2013., 2014. i 2015.

VLADA REPUBLIKE HRVATSKE

1367

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s člankom 107. stavkom 1. i člankom 109. Zakona o znanstvenoj djelatnosti i visokom obrazovanju (»Narodne novine«, br. 123/2003, 105/2004, 174/2004, 2/2007 – Odluka Ustavnog suda Republike Hrvatske, 46/2007, 45/2009 i 63/2011), Vlada Republike Hrvatske je na sjednici održanoj 6. lipnja 2013. godine donijela

ODLUKU

O NAMJENSKOM VIŠEGODIŠNJEM INSTITUCIJSKOM FINANCIRANJU ZNANSTVENE DJELATNOSTI NA JAVNIM SVEUČILIŠTIMA I JAVNIM ZNANSTVENIM INSTITUTIMA U REPUBLICI HRVATSKOJ U GODINAMA 2013., 2014. I 2015.

I.

Ovom Odlukom utvrđuju se sredstva za namjensko višegodišnje institucijsko financiranje znanstvene djelatnosti na javnim sveučilištima i javnim znanstvenim institutima u Republici Hrvatskoj u godinama 2013., 2014. i 2015.

II.

Sredstva iz točke I. ove Odluke dodjeljivat će se temeljem ugovora koje će javna sveučilišta i javni znanstveni instituti sklapati s Ministarstvom znanosti, obrazovanja i sporta.

Ugovorima iz stavka 1. ove točke, koji će se sklapati na razdoblje od tri godine, utvrdit će se pokazatelji znanstvene djelatnosti koji su temelj za raspoređivanje sredstava iz točke I. ove Odluke, a kojima će ustanove autonomno raspolagati namjenski za znanstvenu djelatnost, te autonomno interno raspoređivati ustrojbenim jedinicama, odnosno zaposlenicima.

III.

Za provedbu ove Odluke, sukladno točki II. ove Odluke, u Državnom proračunu Republike Hrvatske za 2013. godinu i projekcijama za 2014. i 2015. godinu, na pozicijama Ministarstva znanosti, obrazovanja i sporta osiguran je ukupni iznos od 150.000.000,00 kuna, i to s godišnjim iznosom od 50.000.000,00 kuna.

Eventualna dodatna potrebna sredstva Ministarstvo znanosti, obrazovanja i sporta osigurat će u okviru limita koje će Vlada Republike Hrvatske utvrditi smjernicama ekonomske i fiskalne politike.

IV.

Doznačena sredstva javna sveučilišta i javni znanstveni instituti neće koristiti za podmirivanje rashoda za zaposlene, za kapitalna ulaganja i podmirivanje osnovnih materijalnih troškova redovnog poslovanja.

V.

Za provedbu ove Odluke zadužuje se Ministarstvo znanosti, obrazovanja i sporta.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/241

Urbroj: 50301-04/04-13-2

Zagreb, 6. lipnja 2013.

Predsjednik

Zoran Milanović, v. r.

Odluka, NN 69/2013-1367
## Odluka o davanju prethodne suglasnosti na Izmjene i dopune Statuta Hrvatske agencije za poštu i elektroničke komunikacije

### NN 69/2013 (10.6.2013.), Odluka o davanju prethodne suglasnosti na Izmjene i dopune Statuta Hrvatske agencije za poštu i elektroničke komunikacije

VLADA REPUBLIKE HRVATSKE

1368

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 19. stavka 2. Zakona o elektroničkim komunikacijama (»Narodne novine«, br. 73/2008, 90/2011 i 133/2012), Vlada Republike Hrvatske je na sjednici održanoj 6. lipnja 2013. godine donijela

ODLUKU

O DAVANJU PRETHODNE SUGLASNOSTI NA IZMJENE I DOPUNE STATUTA HRVATSKE AGENCIJE ZA POŠTU I ELEKTRONIČKE KOMUNIKACIJE

I.

Daje se prethodna suglasnost na Izmjene i dopune Statuta Hrvatske agencije za poštu i elektroničke komunikacije, u tekstu koji je Vladi Republike Hrvatske dostavila Hrvatska agencija za poštu i elektroničke komunikacije, aktom klase: 012-03/11-01/01, urbroja: 376-04/KŠS-10-33(DM), od 16. svibnja 2013. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/199

Urbroj: 50301-05/20-13-4

Zagreb, 6. lipnja 2013.

Predsjednik

Zoran Milanović, v. r.

Odluka, NN 69/2013-1368
## Odluka o utvrđivanju iznosa naknade za izdavanje kartice goriva za plovidbu

### NN 69/2013 (10.6.2013.), Odluka o utvrđivanju iznosa naknade za izdavanje kartice goriva za plovidbu

69 10.06.2013 Odluka o utvrđivanju iznosa naknade za izdavanje kartice goriva za plovidbu

MINISTARSTVO POMORSTVA, PROMETA I INFRASTRUKTURE

1370

Na temelju članka 92. stavka 8. i članka 101 stavka 1. točke 2. Zakona o trošarinama (»Narodne novine«, broj 22/2013 i 32/2013.), te članka 26. Pravilnika o uvjetima i načinu oslobođenja od plaćanja trošarine na energente koji se koriste kao pogonsko gorivo za plovidbu (»Narodne novine«, br. 58/2013) ministar pomorstva, prometa i infrastrukture donosi

ODLUKU

O UTVRĐIVANJU IZNOSA NAKNADE ZA IZDAVANJE KARTICE GORIVA ZA PLOVIDBU

I.

Ovom Odlukom utvrđuje se iznos naknade koji mora platiti korisnik prava na potrošnju plinskog ulja obojanog plavom bojom za plovidbu plovnih objekata i plovila registriranih za gospodarske svrhe (u daljnjem tekstu: korisnik prava) za izdavanje Kartice goriva za plovidbu.

II.

Naknada iz točke I. ove Odluke iznosi 50,00 kn za izdavanje Kartice goriva za plovidbu u redovnom postupku, odnosno 150, 00 kn u žurnom postupku.

III.

Financijska agencija (FINA) izdaje Karticu goriva za plovidbu korisniku prava, žurnim postupkom u roku od 5 dana, odnosno redovnim postupkom u roku od 15 dana od dana zaprimanja zahtjeva na propisanom obrascu koji se objavljuje na internetskim stranicama Ministarstva pomorstva, prometa i infrastrukture i FINE.

IV.

Uplatu naknade za izdavanje kartice goriva korisnik prava mora izvršiti unaprijed, i to na žiroračun Financijske agencije IBAN: HR44 2484 0081 1008 7680 7 s modelom poziva na broj primatelja HR05 i pozivom na broj primatelja 29899346-IPPO gdje se umjesto kratice IPPO upisuje identifikacijski broj plovila ili plovnog subjekta utvrđenog u rješenju Ministarstva pomorstva, prometa i infrastrukture (IPPO broj).

V.

Uz zahtjev iz točke III ove Odluke korisnik prava dužan je priložiti i dokaz o uplaćenoj naknadi za izdavanje Kartice goriva za plovidbu.

VI.

Ova Odluka stupa na snagu danom objave u »Narodnim novinama«.

Klasa: 410-01/13-01/06

Urbroj: 560-03-2-1-13-17

Zagreb, 3. lipnja 2013.

Ministar
dr. sc. Siniša Hajdaš Dončić, v. r.

Odluka, NN 69/2013-1370
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 69/2013 (10.6.2013.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

69 10.06.2013 Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

1371

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br.68/03, 38/08,16/11), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10,12/11, 34/11, 44/11, 58/11, 68/11, 87/11, 112/11, 136/11, 148/11, 18/12 30/1, 55/12, 65/12 i83/12, 106/12, 113/12, 8/13,22/13 i 35/13.) u točki I. iza rednog broja 106. dodaju se brojevi i riječi:

107. »Dom zdravlja Dubrovnik, Dubrovnik, dr. Ante Starčevića 1

108. Ustanova za zdravstvenu skrb NEMETOVA-PRIMA, Zagreb, Nemetova 2,

109. Specijalistička ordinacija medicine rada dr. sc. Dubravka Čala, dr. med. spec. medicine rada, Šibenik, Kralja Zvonimira 23/III.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-07-1-1-1/2-13-103

Zagreb, 22. svibnja 2013.

Ministar
prof. dr. sc. Rajko Ostojić, dr. med., v. r.

Ostalo, NN 69/2013-1371
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 69/2013 (10.6.2013.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

1372

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08,59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10,12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12,65/12, 69/12, 83/12, 106/12, 113/12, 8/13, 22/13 i 46/13).

I.

Iza rednog broja 264. dodaju se brojevi i riječi:

»265. »Ustanova za zdravstvenu skrb FINDRI-GUŠTEK, Podružnica Dugo Selo, Josipa Zorića 23,

266. Ustanova za zdravstvenu skrb NEMETOVA-PRIMA, Zagreb, Nemetova 2,

267. Specijalistička ordinacija medicine rada dr. sc. Dubravka Čala, dr. med. spec. medicine rada, Šibenik, Kralja Zvonimira 23/III.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-07-1-1-1/2-13-91

Zagreb, 22. svibnja 2013.

Ministar

prof. dr. sc. Rajko Ostojić, dr. med., v. r.

Rješenje, NN 69/2013-1372
## Odluka o izdavanju numizmatičkoga kompleta prigodnoga optjecajnoga kovanog novca od 25 kuna s oznakom godine kovanja "2013."

### NN 69/2013 (10.6.2013.), Odluka o izdavanju numizmatičkoga kompleta prigodnoga optjecajnoga kovanog novca od 25 kuna s oznakom godine kovanja "2013."

HRVATSKA NARODNA BANKA

1375

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2013. godini, koju je Savjet Hrvatske narodne banke pod Z. br. 1886/2012. donio na sjednici održanoj 13. studenoga 2012., te članka 22. i članka 43. stavka 3. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je

ODLUKU

O IZDAVANJU NUMIZMATIČKOGA KOMPLETA PRIGODNOGA OPTJECAJNOGA KOVANOG NOVCA OD 25 KUNA S OZNAKOM GODINE KOVANJA »2013.«

1. Hrvatska narodna banka izdaje numizmatičke komplete prigodnoga optjecajnoga kovanog novca od 25 kuna, s oznakom godine kovanja »2013.«.

2. Hrvatska narodna banka izdaje numizmatičke komplete iz točke 1. ove Odluke u količini od 2000 komada.

3. Prigodni optjecajni kovani novac od 25 kuna uložen u numizmatičke komplete izrađen je u tehnici kovanja kojom se postiže kakvoća visokoga kovničkog sjaja i zataljen u plastične omote pravokutnog oblika, dimenzija 166 x 111 mm.

4. U numizmatički komplet iz točke 3. ove Odluke uložena su tri različita primjerka prigodnoga optjecajnoga kovanog novca od 25 kuna, čija su osnovna obilježja identična opisima iskazanima u sljedećim odlukama:

1) Odluci o osnovnim obilježjima prigodnoga optjecajnoga kovanog novca od 25 kuna »Republika Hrvatska kandidat za članstvo u Europskoj uniji 18. VI. 2004.« (»Narodne novine«, br. 88/2005.),

2) Odluci o osnovnim obilježjima prigodnoga optjecajnoga kovanog novca od 25 kuna »Ugovor o pristupanju Republike Hrvatske Europskoj uniji, 9. XII. 2011.« (»Narodne novine«, br. 113/2012.) i

3) Odluci o osnovnim obilježjima prigodnoga optjecajnoga kovanog novca od 25 kuna »Republika Hrvatska članica Europske unije 1. VII. 2013.« (»Narodne novine«, br. 57/2013.)

5. Numizmatički kompleti prigodnoga optjecajnoga kovanog novca od 25 kuna s oznakom godine kovanja »2013.« prodavat će se po cijeni od 100,00 kuna za komplet, uvećanoj za PDV.

6. Numizmatički kompleti iz točke 1. ove Odluke pustit će se u prodaju 1. srpnja 2013.

7. Prodaju numizmatičkih kompleta iz točke 1. ove Odluke obavljat će Hrvatska narodna banka.

8. Ova Odluka stupa na snagu danom objave u »Narodnim novinama«.

O. br. 124-020/06-13/BV

Zagreb, 4. lipnja 2013.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 69/2013-1375
## Pravilnik o izmjenama i dopunama Pravilnika o Diplomatskoj akademiji i savjetničkom ispitu

### NN 70/2013 (12.6.2013.), Pravilnik o izmjenama i dopunama Pravilnika o Diplomatskoj akademiji i savjetničkom ispitu

70 12.06.2013 Pravilnik o izmjenama i dopunama Pravilnika o Diplomatskoj akademiji i savjetničkom ispitu

MINISTARSTVO VANJSKIH I EUROPSKIH POSLOVA

1379

Na temelju članka 37. stavak 3. i članka 38. stavak 5. Zakona o vanjskim poslovima (»Narodne novine«, broj 48/96), donosim

PRAVILNIK

O IZMJENAMA I DOPUNAMA PRAVILNIKA O DIPLOMATSKOJ AKADEMIJI I SAVJETNIČKOM ISPITU

Članak 1.

U Pravilniku o Diplomatskoj akademiji i savjetničkom ispitu (»Narodne novine« broj 44/97, u daljnjem tekstu: Pravilnik) u članku 5. stavku 1. iza riječi »seminara« dodaju se riječi: »diplomatske stručne prakse,«.

Članak 2.

U članku 12. u stavku 1. iza riječi »seminari« dodaju se zarez i riječi: »diplomatske stručne prakse,«.

U članku 12. iza stavka 3. dodaje se novi stavak 4. koji glasi:

»Diplomatska stručna praksa organizira se, bez zasnivanja radnog odnosa, za državljane Republike Hrvatske i strane državljane, o čemu odlučuje ministar vanjskih poslova.«

Članak 3.

U članku 13. dodaje se novi stavak 5. koji glasi:

»Potvrdu o uspješno obavljenoj diplomatskoj stručnoj praksi izdaje ministar vanjskih poslova.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/13-01/18

Urbroj: 521-GT-01-01-13-01

Zagreb, 6. lipnja 2013.

Prva potpredsjednica Vlade
i ministrica
Vesna Pusić, v. r.

Pravilnik, NN 70/2013-1379
## Pravilnik o utvrđivanju detaljnih pravila za provedbu mrežnih funkcija za upravljanje zračnim prometom

### NN 70/2013 (12.6.2013.), Pravilnik o utvrđivanju detaljnih pravila za provedbu mrežnih funkcija za upravljanje zračnim prometom

MINISTARSTVO POMORSTVA, PROMETA I INFRASTRUKTURE

1381

Na temelju članka 149. stavka 3. Zakona o zračnom prometu (»Narodne novine«, broj 69/09 i 84/11), ministar pomorstva, prometa i infrastrukture donosi

PRAVILNIK

O UTVRĐIVANJU DETALJNIH PRAVILA ZA PROVEDBU MREŽNIH FUNKCIJA ZA UPRAVLJANJE ZRAČNIM PROMETOM

Usklađenost s pravnim aktima Europske unije

Članak 1.

Ovim se Pravilnikom utvrđuje okvir za provedbu Uredbe Komisije (EU) br. 677/2011 od 7. srpnja 2011. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i izmjeni Uredbe (EU) br. 691/2010 o utvrđivanju programa mjerenja učinkovitosti za usluge u zračnoj plovidbi i mrežne funkcije (SL L 185, 15. 7. 2011.) (u daljnjem tekstu: Uredba (EU) 677/2011.).

Nadležna tijela i ovlasti

Članak 2.

(1) U smislu provedbe članka 9. stavka 2. Uredbe (EU) 677/2011, ministarstvo nadležno za poslove civilnog zračnog prometa (u daljnjem tekstu: Ministarstvo) mora obavijestiti upravitelja mreže gdje suverenitet i odgovornosti države onemogućuju usvajanje pojedinačnih mjera u skladu s člankom 7. stavkom 1. Uredbe.

(2) U smislu provedbe članka 9. stavka 3. Uredbe (EU) 677/2011, pružatelj usluga u zračnoj plovidbi koji sudjeluje u operativnim pitanjima povezanim s mrežnim funkcijama bit će dio procesa kooperativnog donošenja odluka te mora provoditi na nacionalnoj razini rezultate koji su u tom procesu dogovoreni.

(3) U smislu provedbe članka 10. stavka 1. Uredbe (EU) 677/2011, Republika Hrvatska preko svojih predstavnika u funkcionalnom bloku zračnog prostora osigurava usku suradnju i koordinaciju između funkcionalnog bloka zračnog prostora i upravitelja mreže na strateškoj razini planiranja, a za dnevno taktičko upravljanje protokom i kapacitetima nadležan je pružatelj usluga u zračnoj plovidbi.

(4) U smislu provedbe članka 11. stavka 2. Uredbe (EU) 677/2011, ministarstvo nadležno za poslove obrane osigurava odgovarajuće sudjelovanje vojnih predstavnika u aktivnostima koje se odnose na mrežne funkcije.

(5) U smislu provedbe članka 11. stavka 3. Uredbe (EU) 677/2011, nadležno je ministarstvo nadležno za poslove obrane i pružatelj usluga u zračnoj plovidbi.

Stupanje na snagu

Članak 3.

(1) Ovaj Pravilnik stupa na snagu danom pristupanja Republike Hrvatske Europskoj uniji.

(2) Danom stupanja na snagu ovoga Pravilnika prestaje važiti Pravilnik o utvrđivanju detaljnih pravila za provedbu mrežnih funkcija za upravljanje zračnim prometom (»Narodne novine«, broj 99/12).

Klasa: 011-01/13-01/120

Urbroj: 530-06-1-1-13-4

Zagreb, 4. lipnja 2013.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

Pravilnik, NN 70/2013-1381
## Pravilnik o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove

### NN 70/2013 (12.6.2013.), Pravilnik o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove

MINISTARSTVO POMORSTVA, PROMETA I INFRASTRUKTURE

1382

Na temelju članka 142. točka 5. Zakona o zračnom prometu (»Narodne novine«, broj 69/2009 i 84/2011) ministar pomorstva, prometa i infrastrukture, donosi

PRAVILNIK

O KONTINUIRANOJ PLOVIDBENOSTI ZRAKOPLOVA I AERONAUTIČKIH PROIZVODA, DIJELOVA I UREĐAJA, TE O OVLAŠTENJU ORGANIZACIJA I OSOBLJA UKLJUČENIH U TE POSLOVE

Članak 1.

Ovim Pravilnikom utvrđuje se okvir za provedbu Uredbe Komisije (EZ) br. 2042/2003 od 20. studenog 2003. o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove (SL L 315, 28. 11. 2003.) (u daljnjem tekstu: Uredba (EZ) 2042/2003).

Članak 2.

Hrvatska agencija za civilno zrakoplovstvo je nadležno tijelo za provedbu Uredbe (EZ) 2042/2003, kada ta ovlast proizlazi iz pojedinih odredaba te Uredbe.

Članak 3.

(1) Ovaj Pravilnik stupa na snagu danom pristupanja Republike Hrvatske Europskoj uniji.

(2) Danom stupanja na snagu ovoga Pravilnika prestaje važiti Pravilnik o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove (»Narodne novine«, broj 115/2009, 152/2009, 72/2010, 139/2010, 79/2012 i 144/2012).

Klasa: 011-01/13-01/103

Urbroj: 530-06-1-1-13-6

Zagreb, 4. lipnja 2013.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

Pravilnik, NN 70/2013-1382
## Pravilnik o izmjeni Pravilnika o jestivim uljima i mastima

### NN 70/2013 (12.6.2013.), Pravilnik o izmjeni Pravilnika o jestivim uljima i mastima

MINISTARSTVO POLJOPRIVREDE

1386

Na temelju članka 94. stavka 2. Zakona o hrani (»Narodne novine«, broj 46/07., 84/08. i 55/11.) ministar poljoprivrede donosi

PRAVILNIK

O IZMJENI PRAVILNIKA O JESTIVIM ULJIMA I MASTIMA

Članak 1.

U Pravilniku o jestivim uljima i mastima (»Narodne novine«, broj 41/12.) u članku 6. točka 2. mijenja se i glasi:

»2. »biljno ulje« za ulje dobiveno postupkom rafinacije više vrsta sirovih biljnih ulja uz obvezno navođenje popisa sastojaka s nazivima propisanim točkom 1. ovoga članka prema padajućem redoslijedu s obzirom na masu koja je utvrđena u vrijeme njihove upotrebe u proizvodnji.«

Članak 2.

Jestiva ulja označena sukladno članku 6. točki 2. Pravilnika o jestivim uljima i mastima (»Narodne novine«, broj 41/12.) mogu se stavljati na tržište do 20. listopada 2013. godine te se mogu nalaziti na tržištu do isteka roka trajanja.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/33

Urbroj: 525-09/1171-13-12

Zagreb, 5. lipnja 2013.

Ministar

Tihomir Jakovina, v. r.

Pravilnik, NN 70/2013-1386
## Pravilnik o izmjenama Pravilnika o posebnim uvjetima za uvoz određene hrane iz određenih trećih zemalja zbog rizika od kontaminiranosti aflatoksinima

### NN 70/2013 (12.6.2013.), Pravilnik o izmjenama Pravilnika o posebnim uvjetima za uvoz određene hrane iz određenih trećih zemalja zbog rizika od kontaminiranosti aflatoksinima

MINISTARSTVO POLJOPRIVREDE

1387

Na temelju članka 84. stavka 5. Zakona o hrani (»Narodne novine« br. 46/07., 84/08., 55/11.), ministar poljoprivrede donosi

PRAVILNIK

O IZMJENAMA PRAVILNIKA O POSEBNIM UVJETIMA ZA UVOZ ODREĐENE HRANE IZ ODREĐENIH TREĆIH ZEMALJA ZBOG RIZIKA OD KONTAMINIRANOSTI AFLATOKSINIMA

Članak 1.

Ovaj Pravilnik sadrži odredbe koje su u skladu s:

– člankom 15. Provedbene uredbe Komisije (EU) br. 91/2013 od 31. siječnja 2013. godine kojom se propisuju posebni uvjeti koji se primjenjuju pri uvozu kikirikija iz Gane i Indije, okre (bamije) i curry listova iz Indije te sjemenki lubenice iz Nigerije te izmjenjuju i dopunjuju Uredbe (EZ) br. 669/2009 i Uredbe (EZ) br. 1152/2009 (SL L 33, 2. 2. 2013.).

Članak 2.

U Pravilniku o posebnim uvjetima za uvoz određene hrane iz određenih trećih zemalja zbog rizika od kontaminiranosti aflatoksinima (»Narodne novine« br. 120/10., 63/11., 13/13.)[[1]](#footnote-29081-1), u članku 3. tekst: »»Mjesto prvog unosa (eng. First Point of Introduction – FPI)« jest mjesto na kojem pošiljka prvi put fizički ulazi na područje Republike Hrvatske« zamjenjuje se sa sljedećim tekstom:

»Određeno ulazno mjesto (eng. Designated Point of Entry – DPE)« jest točno mjesto ulaza kao što je definirano u članku 2. stavku 1. točki 2. i stavku 2. Pravilnika o povećanom broju službenih kontrola hrane i hrane za životinje neživotinjskog podrijetla koja predstavlja poznatu ili prijeteću opasnost pri uvozu (»Narodne novine« br. 119/10., 63/11.)[[2]](#footnote-29081-2).

Članak 3.

U cijelom tekstu Pravilnika riječi »mjesto prvog unosa (FPI)« zamjenjuju se riječima »određeno ulazno mjesto (DPE).

Članak 4.

(1) Ovaj Pravilnik stupa na snagu danom objave u »Narodnim novinama«.

(2) Ovaj Pravilnik prestaje važiti danom pristupanja Republike Hrvatske Europskoj uniji.

Klasa: 011-01/13-01/27

Urbroj: 525-09/1172-13-10

Zagreb, 5. lipnja 2013.

Ministar

Tihomir Jakovina, v. r.

[[1](#footnote-29081-1-backlink)] Pravilnikom se preuzimaju odredbe Uredbe Komisije (EZ) br. 1152/2009 od 27. studenoga 2009. kojima se propisuju posebni uvjeti za uvoz određene hrane iz određenih trećih zemalja zbog rizika od kontaminiranosti te hrane aflatoksinima te ukida Odluka Komisije 2006/504/EZ.

[[2](#footnote-29081-2-backlink)] Pravilnikom su preuzimaju odredbe Uredbe Komisije (EZ) br. 669/2009 od 24. srpnja 2009. godine i odredbe Uredbe Komisije (EU) br. 212/2010 od 12. ožujka 2010. godine kojima se propisuju pravila provedbe povećanog broja službenih kontrola određene hrane i hrane za životinje neživotinjskog podrijetla pri uvozu u okviru Uredbe (EZ) br. 882/2004 Europskog parlamenta i Vijeća od 29. travnja 2004. godine.

Pravilnik, NN 70/2013-1387